English: Thank you for the series of questions. To think about where we are and about the pressure that exists right across the system, much of our commentary ends up inevitably being about the front door of a hospital and the emergency department, but, actually, the pressure is right across the system, including in primary care, where on peak days they've had 100,000 contacts in primary care across the country. Part of my idea was not just the £10 million to go into the system, it was also throughout QOF and the admin duties of GPs to give them more time to spend with patients who need to have their care and assistance. There's also that pressure across the social care system. I think perhaps suggesting that social services were virtually absent for two weeks was a little unkind and not exactly accurate, because, actually, part of the reason that services continue to work is because of the commitment of social care staff, in addition to their colleagues within the health service. But, part of our challenge in moving through this - and I understand that we'll need to do better in the future - as always, is not just what happens at the front door either in primary care, or in general practice, or an emergency department, but as you get to the other end and needing to return people to their own homes, whether that's their own home in a private residence or residential care as well. So, the money we have announced we think will help at the nexus between health and social care in particular, because we recognised at one point last week when I did an interview that there are about 350 medically fit people in beds within our hospital system. That's a challenge not of bed capacity, but of flow within our whole health and care system. So, there is a challenge that goes across health and social care in resolving this. The £50 million was about maintaining performance, not just unscheduled care, but scheduled care as well. We expect to be in an improved position at the end of this financial year on our scheduled referral-to-treatment figures as well. So, we've made different choices. We haven't had a nationwide cancellation of elective care. We've seen some of that continuing, but there have been some cancellations to make sure that emergency admissions are dealt with. We will, of course, report back to the National Assembly, and I expect to face scrutiny in this Chamber and in committee about what the £50 million has delivered. It's to deliver to the end of the year, so I won't undertake a mid-point inquiry, as opposed to understanding through the whole system what it's done in preparing for and delivering across winter. The same for the learning we will obviously take from this winter, both at the point of extreme pressure, as it almost always is in the first week of January, but then to see the whole winter period in the round. Because, at the time when you initially asked this question, that was at one of the peak points in pressure. Fortunately, it has reduced across the country. We see a different level of escalation now. But the winter is certainly not over and I suspect there will be many more difficult days. So, we need to understand not just what happened this time around with winter planning, and the voices you say there that were not taken account of actually went into some of the winter planning, because there were colleagues representing every part of the service, not just health care, but actually social care colleagues in the room, as well. There's always a challenge in terms of how we gather together the voices of staff and understand how they plan together to deliver our service. We will, of course, learn from this winter. We want to be better prepared again for next winter, and I expect to be completely transparent about what we have learnt and what we expect to do better in the year to come. In addition, I want to improve our response for the remainder of the current winter.
Welsh: Diolch i chi am y gyfres o gwestiynau. Wrth feddwl am ein sefyllfa ac am y pwysau sy'n bodoli ar draws y system, mae llawer o'n sylwebaeth, yn y pen draw, yn anochel yn ymwneud â charreg drws ysbyty a'r adran achosion brys, ond mewn gwirionedd, mae'r pwysau ar draws y system, gan gynnwys ym maes gofal sylfaenol, lle maent, ar ddiwrnodau prysur, wedi cael 100,000 o gysylltiadau mewn gofal sylfaenol ar draws y wlad. Rhan o fy syniad oedd nid yn unig y £10 miliwn i fynd i mewn i'r system, ond hefyd drwy'r holl Fframwaith Ansawdd a Chanlyniadau a dyletswyddau gweinyddol meddygon teulu er mwyn rhoi mwy o amser iddynt ei dreulio gyda chleifion sydd angen eu gofal a'u cymorth. Ceir hefyd y pwysau hwnnw ar draws y system gofal cymdeithasol. Rwy'n credu efallai fod awgrymu bod gwasanaethau cymdeithasol wedi bod yn absennol am bythefnos i bob pwrpas braidd yn angharedig a heb fod yn gwbl gywir, oherwydd, mewn gwirionedd, rhan o'r rheswm pam fod gwasanaethau'n parhau i weithio yw oherwydd ymrwymiad staff gofal cymdeithasol, yn ogystal â'u cydweithwyr o fewn y gwasanaeth iechyd. Ond nid yw'r her sy'n ein hwynebu wrth symud ymlaen drwy hyn - a deallaf y bydd angen i ni wneud yn well yn y dyfodol - fel bob amser, yn ymwneud yn unig â'r hyn sy'n digwydd wrth y drws blaen mewn gofal sylfaenol, practis cyffredinol neu adran achosion brys, mae hefyd yn ymwneud â chyrraedd y pen arall a'r angen i ryddhau pobl i'w cartrefi eu hunain, boed hynny'n gartref eu hunain mewn preswylfa breifat neu mewn gofal preswyl. Felly, rydym yn credu y bydd yr arian a gyhoeddwyd gennym yn helpu'r cysylltiad rhwng iechyd a gofal cymdeithasol yn arbennig, oherwydd sylweddolwyd ar un adeg yr wythnos diwethaf pan wneuthum gyfweliad fod tua 350 o bobl sy'n feddygol iach mewn gwelyau yn ein system ysbytai. Nid her sy'n ymwneud â nifer gwelyau yw honno, ond her sy'n ymwneud â llif o fewn ein system iechyd a gofal gyfan. Felly, mae yna her i'w datrys sy'n ymestyn ar draws iechyd a gofal cymdeithasol. Roedd y £50 miliwn yn ymwneud â chynnal perfformiad, nid gofal heb ei drefnu yn unig, ond gofal wedi'i drefnu yn ogystal. Rydym yn disgwyl y byddwn mewn gwell sefyllfa ar ddiwedd y flwyddyn ariannol hon o ran ein rhestrau rhwng atgyfeirio a thriniaeth yn ogystal. Felly, rydym wedi gwneud penderfyniadau gwahanol. Nid ydym wedi canslo gofal dewisol ledled y wlad. Rydym wedi gweld peth o hwnnw'n parhau, ond cafodd rhai llawdriniaethau eu canslo er mwyn gwneud yn siŵr bod derbyniadau brys yn cael eu trin. Wrth gwrs, byddwn yn adrodd yn ôl i'r Cynulliad Cenedlaethol, a disgwyliaf y byddaf yn wynebu craffu yn y Siambr hon ac yn y pwyllgor ynglŷn â'r hyn y mae'r £50 miliwn wedi'i ddarparu. Bydd yn darparu hyd at ddiwedd y flwyddyn, felly ni fyddaf yn ymgymryd ag ymchwiliad hanner ffordd, yn hytrach na deall beth y mae'r system gyfan wedi'i wneud o ran paratoi ar gyfer y gaeaf a chyflawni ar hyd y gaeaf. Mae'r un peth yn wir am y wers y byddwn yn amlwg yn ei dysgu o'r gaeaf hwn, ar adeg o bwysau eithafol, fel y mae bron bob amser yn ystod wythnos gyntaf mis Ionawr, ond wedyn i edrych ar gyfnod y gaeaf yn ei gyfanrwydd. Oherwydd, ar yr adeg y gofynnoch chi'r cwestiwn hwn yn wreiddiol, roedd hynny ar un o'r adegau brig o ran pwysau. Yn ffodus, mae wedi lleihau ledled y wlad. Rydym yn gweld lefel wahanol o gynnydd erbyn hyn. Ond yn sicr nid yw'r gaeaf ar ben ac rwy'n tybio y bydd llawer mwy o ddiwrnodau anodd. Felly, mae angen i ni ddeall yr hyn a ddigwyddodd y tro hwn gyda chynllunio ar gyfer y gaeaf, a chafodd y lleisiau rydych yn dweud na chawsant eu hystyried eu cynnwys yn rhai o'r cynlluniau ar gyfer y gaeaf mewn gwirionedd, oherwydd roedd cydweithwyr yn cynrychioli pob rhan o'r gwasanaeth, nid gofal iechyd yn unig, ond roedd cydweithwyr gofal cymdeithasol yn yr ystafell hefyd. Mae yna her bob amser o ran y modd yr ydym yn crynhoi lleisiau staff ac yn deall sut y maent yn cynllunio gyda'i gilydd i ddarparu ein gwasanaeth. Byddwn, wrth gwrs, yn dysgu o'r gaeaf hwn. Rydym eisiau paratoi'n well ar gyfer y gaeaf nesaf, ac rwy'n disgwyl y byddaf yn gwbl dryloyw am yr hyn rydym wedi'i ddysgu a'r hyn rydym yn disgwyl ei wneud yn well yn ystod y flwyddyn i ddod. Yn ogystal, rwyf eisiau gwella ein hymateb ar gyfer gweddill y gaeaf cyfredol.